|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada \_\_.\_\_\_\_\_\_\_\_** |  **Nr. GND/2025/** |
|  |  **(protokols Nr.; .p.)** |

**Par Gulbenes novada pašvaldības medību koordinācijas**

**komisijas apstiprināšanu**

Gulbenes novada pašvaldības dome izskata priekšlikumu apstiprināt jaunu Gulbenes novada pašvaldības medību koordinācijas komisijas sastāvu.

Saskaņā ar likuma “Par interešu konflikta novēršanu valsts amatpersonu darbībā” 8.1. panta ceturto prim daļu, ja amatpersona (institūcija), kas ieceļ, ievēlē vai apstiprina personu valsts amatpersonas amatā, ir tā pati, kura saskaņā ar šā likuma 7.panta attiecīgās daļas noteikumiem lemj par atļauju savienot valsts amatpersonas amatu ar citiem amatiem, pamatojoties uz personas sniegto informāciju, jautājumu par atļauju savienot amatus izlemj, arī ieceļot, ievēlot vai apstiprinot personu attiecīgajā amatā, šādā gadījumā nav nepieciešamas citas atļaujas attiecīgo amatu savstarpējai savienošanai; šā panta piektajā daļā minētos jautājumus izvērtē un atspoguļo lēmumā par iecelšanu, ievēlēšanu vai apstiprināšanu amatā; amatu savienošanas atļauju var atcelt saskaņā ar šā panta sesto daļu.

Izvērtējot Gunāra Babra amatu savienošanu, konstatējams, ka viņš var savstarpēji savienot šādus amatus Gulbenes novada pašvaldībā – Gulbenes novada pašvaldības domes priekšsēdētāja vietnieka, Gulbenes sadarbības teritorijas civilās aizsardzības komisijas locekļa, Gulbenes novada pašvaldības dzīvokļu jautājumu komisija locekļa, Gulbenes novada pašvaldības sporta komisijas locekļa un Gulbenes novada pašvaldības medību koordinācijas komisijas priekšsēdētāja amatus, pamatojoties uz likuma “Par interešu konflikta novēršanu valsts amatpersonu darbībā” 4.panta pirmās daļas 14.punktu, otro daļu, 7.panta ceturtās daļas 2.punkta a) apakšpunktu un sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1. panta piektās daļas 1. un 2.punktu, izvērtējot konstatētos faktiskos apstākļus, secināms, ka Gunāra Babra amatu savienošana nerada interešu konflikta situāciju, nav pretrunā ar valsts amat-personām saistošām ētikas normām, kā arī nekaitē valsts amatpersonas tiešo pienākumu veikšanai.

Izvērtējot Jāņa Pūpola amatu savienošanu, konstatējams, ka viņš var savstarpēji savienot šādus amatus Gulbenes novada pašvaldībā – Beļavas un Lejasciema pagastu apvienības pārvaldes vadītāja, Gulbenes novada pašvaldības vides aizsardzības fonda padomes locekļa, Gulbenes novada pašvaldības autoceļu (ielu) fonda komisijas locekļa un Gulbenes novada pašvaldības medību koordinācijas komisijas locekļa amatus, pamatojoties uz likuma “Par interešu konflikta novēršanu valsts amatpersonu darbībā” 4.panta pirmās daļas 14.punktu, otro daļu, 7.panta ceturtās prim daļas 2.punkta a) apakšpunktu un sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1. panta piektās daļas 1. un 2.punktu, izvērtējot konstatētos faktiskos apstākļus, secināms, ka Jāņa Pūpola amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Izvērtējot Vitas Baškeres amatu savienošanu, konstatējams, ka viņa var savstarpēji savienot šādus amatus Gulbenes novada pašvaldībā – Gulbenes novada Centrālās pārvaldes Kancelejas nodaļas kancelejas pārzines, Gulbenes novada pašvaldības apbalvošanas komisijas sekretāres, Gulbenes sadarbības teritorijas civilās aizsardzības komisijas sekretāres un Gulbenes novada pašvaldības medību koordinācijas komisijas locekles amatus, pamatojoties uz likuma “Par interešu konflikta novēršanu valsts amatpersonu darbībā” 4.panta otro daļu, 7.panta sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1.panta piektās daļas 1. un 2.punktu, izvērtējot konstatētos faktiskos apstākļus, secināms, ka Vitas Baškeres amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, 53.panta pirmo daļu, kas nosaka, ka lai iesaistītu sabiedrību atsevišķu pašvaldības funkciju vai uzdevumu pildīšanā, pašvaldība var izveidot konsultatīvās padomes un komisijas, Gulbenes novada pašvaldības medību koordinācijas komisijas nolikuma, kas apstiprināts Gulbenes novada pašvaldības domes 2015.gada 27.augusta sēdē (protokols Nr.18, 15.§), 8. un 9.punktu, kas nosaka, ka Komisijas vārdisko un skaitlisko sastāvu nosaka un apstiprina Dome uz 4 (četriem) gadiem Ministru kabineta 2014.gada 26.maija noteikumos Nr.269 „Noteikumi par medījamo dzīvnieku nodarīto zaudējumu noteikšanu un medību koordinācijas komisijām” noteiktajā kārtībā; komisijas priekšsēdētāju ievēl Dome, Ministru kabineta 2014.gada 26.maija noteikumu Nr.269 „Noteikumi par medījamo dzīvnieku nodarīto zaudējumu noteikšanu un medību koordinācijas komisijām” 2.punktu, kas nosaka, ka Medījamo dzīvnieku nodarīto postījumu apjomu, pakāpi, materiālo zaudējumu apmēru, kā arī pasākumus postījumu un to seku ierobežošanai vai likvidēšanai nosaka attiecīgās pašvaldības izveidota Medību koordinācijas komisija; komisijas darbu organizē pašvaldība, 3.punktu, kas nosaka, ka komisijas sastāvā iekļauj pa vienam pārstāvim no attiecīgās pašvaldības, Valsts meža dienesta un Lauku atbalsta dienesta, kā arī pa vienam pilnvarotam pārstāvim no mednieku, lauksaimnieku un meža īpašnieku apvienības, kurā komisijas izveidošanas laikā ir vairāk nekā 200 biedru; komisijas sastāvu apstiprina uz četriem gadiem, Lauku atbalsta dienesta Ziemeļaustrumu reģionālās lauksaimniecības pārvaldes 2025.gada 31.jūlija. vēstuli Nr. 07.2-15/25/229-e (Gulbenes novada pašvaldībā reģistrēta ar Nr. GND/2.3.1/25/1710-L), Valsts meža dienesta Austrumu virsmežniecības 2025.gada 25.jūlija vēstuli Nr. AVM.4-1/1890 (Gulbenes novada pašvaldībā reģistrēta ar Nr. GND/4.10/25/2596-V), biedrības “Latvijas Meža īpašnieku biedrība” 2025.gada 31.jūlija vēstuli Nr.1-5/25/06 (Gulbenes novada pašvaldībā reģistrēta ar Nr. GND/4.2/25/2714-L), biedrības “Latvijas Mednieku savienība” 2025.gada 20.augusta e-pastu (Gulbenes novada pašvaldībā reģistrēta ar Nr. GND/4.2/25/2897-L), biedrības “Gulbenes lauksaimnieku biedrība” 2025.gada 22.augusta vēstuli (Gulbenes novada pašvaldībā reģistrēta ar Nr.), likuma “Par interešu konflikta novēršanu valsts amatpersonu darbībā” 4.panta pirmās daļas 14.punktu, otro daļu, 7.panta ceturtās daļas 2.punkta a) apakšpunktu, ceturtās prim daļas 2.punkta a) apakšpunktu un sestās daļas 2.punktu, 8.1.panta ceturto prim daļu, piektās daļas 1. un 2.punktu, atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldības medību koordinācijas komisiju no 2025.gada 28.augusta uz četriem gadiem šādā 7 locekļu sastāvā:
	1. Komisijas priekšsēdētājs:

Gunārs Babris - Gulbenes novada pašvaldības domes priekšsēdētāja vietnieks;

* 1. Komisijas locekļi:
		1. Valdis Siliņš - Lauku atbalsta dienesta Ziemeļaustrumu reģionālās lauksaimniecības pārvaldes Kontroles un uzraudzības daļas vadītāja vietnieks;
		2. Guntis Laizāns - Valsts meža dienesta Austrumu virsmežniecības Gulbenes mežniecības mežzinis;
		3. Mārtiņš Kudiņš - “Latvijas Meža īpašnieku biedrība” pilnvarotais pārstāvis;
		4. Jānis Pūpols - Biedrības “Latvijas Mednieku savienība” pilnvarotais pārstāvis;
		5. Andris Gargurnis - Biedrības “Gulbenes lauksaimnieku biedrība” pilnvarotais pārstāvis;
		6. Vita Baškere - Gulbenes novada Centrālās pārvaldes Kancelejas nodaļas kancelejas pārzine.
1. ATZĪT par spēku zaudējušu Gulbenes novada pašvaldības domes 2021.gada 26.augusta lēmumu Nr. GND/2021/980 “Par medību koordinācijas komisijas apstiprināšanu” (protokols Nr.14, 55.p).
2. ATĻAUT Gunāram Babrim savstarpēji savienot šādus amatus Gulbenes novada pašvaldībā – Gulbenes novada pašvaldības domes priekšsēdētāja vietnieka, Gulbenes sadarbības teritorijas civilās aizsardzības komisijas locekļa, Gulbenes novada pašvaldības dzīvokļu jautājumu komisija locekļa, Gulbenes novada pašvaldības sporta komisijas locekļa un Gulbenes novada pašvaldības medību koordinācijas komisijas priekšsēdētāja amatus.
3. ATĻAUT Jānim Pūpolam savstarpēji savienot šādus amatus Gulbenes novada pašvaldībā – Beļavas un Lejasciema pagastu apvienības pārvaldes vadītāja, Gulbenes novada pašvaldības vides aizsardzības fonda padomes locekļa, Gulbenes novada pašvaldības autoceļu (ielu) fonda komisijas locekļa un Gulbenes novada pašvaldības medību koordinācijas komisijas locekļa amatus.
4. ATĻAUT Vitai Baškerei savstarpēji savienot šādus amatus Gulbenes novada pašvaldībā – Gulbenes novada Centrālās pārvaldes Kancelejas nodaļas kancelejas pārzines, Gulbenes novada pašvaldības apbalvošanas komisijas sekretāres, Gulbenes sadarbības teritorijas civilās aizsardzības komisijas sekretāres un Gulbenes novada pašvaldības medību koordinācijas komisijas locekles amatus.
5. UZDOT Gulbenes novada Centrālās pārvaldes Juridiskajai un personālvadības nodaļai informēt Valsts ieņēmumu dienestu par valsts amatpersonu statusa izmaiņām Gulbenes novada pašvaldības medību koordinācijas komisijā.
6. Lēmums stājas spēkā 2025.gada 28.augustā.

Gulbenes novada pašvaldības domes priekšsēdētājs N.Mazūrs